Z A P I S N I K

**22.** sjednice Školskog odbora Gimnazije „Matija Mesić“ održane **14. studenog 2019.** godines početkom u **18,30**  sati u zgradi Gimnazije.

Prisutni: Jasna Bošković, Danijela Zekušić, Sunčica Lovrić Mihić, Ines Martinović i Jasmina Beljan

Ostali nazočni: ravnatelj Zlatko Markovinović

Predsjednica Školskog odbora Jasna Bošković je utvrdila da je na sjednici nazočan potreban broj članova za pravovaljano odlučivanje i za sjednicu je predložila sljedeći

DNEVNI RED

1. Usvajanje zapisnika 21. sjednice Školskog odbora
2. Davanje prethodne suglasnosti na prijedlog  ravnatelja o odabiru kandidata za prijam pripravnika kroz mjeru Hrvatskog zavoda za zapošljavanje „Stjecanje prvog radnog iskustva/pripravništva“
3. Razno

Predloženi dnevni red jednoglasno je prihvaćen.

**Ad 1.**

Na zapisnik 21. sjednice Školskog odbora nije bilo primjedbi i jednoglasno je prihvaćen.

**Ad 2.**

**Ravnatelj je ukratko obrazložio da je škola dobila suglasnost Ministarstva znanosti i obrazovanja da kroz mjeru Hrvatskog zavoda za zapošljavanje može primiti jednog stručnog suradnika-pripravnika na 12 mjeseci. Škola se odlučila za stručnog suradnika psihologa. Suglasnost za navedeno radno mjesto tražena je u više navrata, ali od Ministarstva nismo dobili nikakav odgovor. Nakon završetka ove mjere škola će ponovno tražiti suglasnost za odobrenje radnog mjesta stručnog suradnika psihologa.**

**Natječaj za stručnog suradnika psihologa proveden je u dogovoru sa Hrvatskim zavodom za zapošljavanje, a** objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao od 29. 10. do 5. 11. 2019. godine.

Na natječaj su se prijavile dvije kandidatkinje koje su ispunjavale uvjete natječaja i obje su pozvane na razgovor. Sukladno Pravilniku o načinu i postupku zapošljavanja Gimnazije „Matija Mesić“ povjerenstvo u sastavu: Zrinko Ulični, Emira Miščančuk i Lucija Brnić obavilo je razgovor s kandidatkinjama 13.11.2019. i ravnatelju dostavilo zapisnik o provedenom postupku i ukupnom broju bodova.

Temeljem toga, ravnatelj je za prijam pripravnika kroz mjeru Hrvatskog zavoda za zapošljavanje „Stjecanje prvog radnog iskustva/pripravništva“ na određeno vrijeme do 12 mjeseci s punim radnim vremenom predložio Josipu Ćosić, magistru psihologije.

Slijedom navedenog članovi Školskog odbora jednoglasno su dali ravnatelju prethodnu suglasnost za prijam pripravnika kroz mjeru Hrvatskog zavoda za zapošljavanje.

**Ad 3.**

Nije bilo pitanja.

Sjednica završena u 19,00 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.